Masarykizmus

Masarykizmus () je pôvodne ojedinele používané označenie pre filozofické myslenie (príp. i politiku) Tomáša Garrigua Masaryka, avšak od začiatku 50. rokov 20. storočia rozširované ako marxisticko-leninistický očierňujúci propagandistický pojem komunistického režimu v Československu (ČSR) v snahe dehonestovať Masarykovu osobnosť, politiku, jeho filozofické názory a zlikvidovať kult Masaryka.

 Výskyty termínu pred rokom 1948 
V Kartotéke novočeského lexikálneho archívu bolo najstaršie použitie termínu „masarykismus“ zaznamenané ešte v roku 1937 v publikácii zostavenej Albertom Pražákom k 70. narodeninám českého literárneho a divadelného kritika Jindřicha Vodáka,Kartotečný lístok „masarykismus“, Kartotéka novočeského lexikálního archivu pričom bol použité (v kladnom citovom zafarbení) na označenie stúpenectva Masarykovej filozofie.

Ďalšie použitie bolo zaznamenané v monografii Naše dělnické hnutí v minulosti (1947) historika a člena Československej sociálnej demokracie Miloslava Volfa, ktorý tento termín použil na označenie časti ideológie, na ktorej stavala predmníchovská ČSR v kontraste voči nacionalisticky orientovanej Strane národnej jednoty vzniklej v pomníchovskej ČSR (22. novembra 1938) na čele s Rudolfom Beranom.. Zdroj: Kartotečný lístok „masarykismus“, Kartotéka novočeského lexikálního archivu

 Komunistický propagandistický pojem 
Masarykizmus ako propagandistický pojem bol komunistickým režimom v ČSR zavedený v 50. rokoch 20. storočia, (samizdat). Zdroj: . „Masarykismus je pojem politický, který se vytvořil v marxistické propagandě v období lidové demokracie k označení vedoucího politickoideologického směru buržoazní ČSR spjatého s Masarykem jako jeho hlavním představitelem.“ pričom podľa Kartotéky novočeského lexikálneho archívu prvá zmienka pochádza z roku 1951, kedy bol označený za „režim M(asaryka), [ktorý je] na rovnakej triednej základni ako druhé myšlienkové systémy buržoázie.“.Kartotečný lístok „masarykismus“ (Kartotéka novočeského lexikálního archivu)

Do oficiálnej politickej literatúry bol zadefinovaný ako: „ideový zdroj oportunizmu, sociáldemokratizmu a maloburžoazného nacionalizmu, ktorý je nástrojom krajnej pravice a protisocialistických síl“. Slovník slovenského jazyka z roku 1960 ho charakterizoval ako: „reakčný politický smer T. G. Masaryka.“ Politický slovník z roku 1986 (obdobia normalizácie) uvádza obdobnú definíciu ako politická literatúra 50. rokov: „ideológia a politika časti vládnucich buržoáznych kruhov (tzv. Hrad) v predmníchovskej Československej republike. [...] Masarykizmus sa snažil rafinovane vykonštruovanou propagandou o bužoáznej demokracii a humanizme zastierať vykorisťovateľský charakter predmníchovskej republiky, upevniť panstvo kapitalizmu v Československu. Na ideológii masarykizmu bol postavený program niektorých takzvaných socialistických strán v predmníchovskej Československej republike, najmä bývalej Československej strany národne socialistickej.“

 Referencie 

 Pozri aj 
 Tomáš Garrigue Masaryk
 Česko-Slovensko v rokoch 1948 až 1989

Kategória:Dejiny Česko-Slovenska
Kategória:Pomenovania podľa Tomáša Garrigua Masaryka